'''''I Am… Sasha Fierce''''' er det tredje studiealbum fra den amerikanske R&B-sangerinde [[Beyoncé Knowles|Beyoncé]]. Det blev udgivet den 18. november 2008 af [[Columbia Records]]. Albummet blev udgivet som [[dobbeltalbum]], hvor de to cd'er hver repræsenterede en side af Knowles' personlighed og musiske stil. Den første disk, ''I Am...'' arbejder meget med langsomme og middeltempo R&B- og popballader, mens den anden, ''Sasha Fierce'', der er opkaldt efter Knowles' scene-[[alterego]], indeholder flere tempofyldte dansesange, som blander [[Europop|euro-]] og [[synthpop]]. En deluxe-udgave af albummet blev udgivet umiddelbart efter originaludgaven.
Musik